Hövding henviser til et studie fra Stanford University, som i 2016 testede en række cykelhjelme i et laboratorieforsøg.

I forsøget blev hjelmene testet for, hvor godt de beskytter mod hjernerystelse ved et lodret fald på to meter. Her klarede Hövding sig bedst, men det betyder ikke, at den i alle tilfælde vil være mere sikker, siger en af forskerne bag studiet.

- Det er meget muligt, at en konventionel cykelhjelm vil være sikrere ved højere slaghastigheder eller på andre overflader, siger David Benjamin Camarillo, der er adjunkt på Stanford University.

Dem har vi talt med David Benjamin Camarillo, adjunkt i bioingeniørarbejde og maskinteknik, Stanford University. Lars Binderup Larsen, overlæge ved Ulykkes Analyse Gruppen på Odense Universitetshospital og medlem af Havarikommissionen for Vejtrafikulykker. Mette Møller, seniorforsker, DTU Transport. Lars Uhrenholt, lektor ved Institut for Retsmedicin, Aarhus Universitet. Per Bo Hansen, Dancrash, bilinspektør for politiet og Vejdirektoratet ved trafikuheld. Svein Kleiven, professor og afdelingschef på Kungliga Tekniska Högskolan i Sverige. Helena Stigson, lektor i trafiksikkerhedsundersøgelser og ansat ved forsikringsselskabet Folksam i Sverige.

Undersøgelsen fra Stanford når frem til, at Hövding beskytter op til otte gange bedre i det konkrete forsøg, men ifølge David Benjamin Camarillo er det en overdrivelse at sige, at Hövding generelt er otte gange mere sikker.

Problemet er, at det kræver flere undersøgelser af forskellige typer uheld under forskellige omstændigheder, før man kan konkludere, at en Hövding er mere sikker end en traditionel cykelhjelm. Samme vurdering lyder fra seniorforsker ved DTU Transport Mette Møller.

Det ville nok stadigvæk være det umiddelbart bedste valg at tage en standard hjelm Lars Binderup Larsen, overlæge, Odense Universitetshospital

- Man skal være opmærksom på, at Hövding-hjelmen er testet under nogle specifikke betingelser. Derfor kan man ikke umiddelbart være sikker på, at den klarer sig lige så godt, når en cyklist i en virkelig trafiksituation falder med en anden vinkel end den, der specifikt er testet i forsøget, siger hun.

På sin hjemmeside skriver Hövding, at påstanden bygger på flere videnskabelige undersøgelser, men da Detektor beder om dokumentation, kan Hövding kun pege på én videnskabelig undersøgelse. Derudover henviser de til en test fra Folksam, et svensk forsikringsselskab, hvor Hövding giver tre gange bedre stødabsorbering.

Ingen af de eksperter, Detektor har talt med, mener dog, at det dokumenterer Hövdings påstand.

Hövdingen kan ikke altid nå at blive udløst

Derudover er det slet ikke sikkert, at en Hövding overhovedet giver nogen form for beskyttelse ved et uheld.

Det tager 0,1 sekund for en Hövding at blive udløst og oppustet, men det vil ikke altid være nok tid, vurderer flere eksperter.

Der vil være en masse ulykkessituationer, hvor man bliver ramt af en lastbil med flad front eller bagenden af en varevogn, og der vil hjelmen simpelthen ikke nå at blive oppustet Lars Binderup Larsen, overlæge, Odense Universitetshospital

- Der vil være en masse ulykkessituationer, hvor man bliver ramt af en lastbil med flad front eller bagenden af en varevogn, og der vil hjelmen simpelthen ikke nå at blive oppustet, siger Lars Binderup Larsen, der har undersøgt tusindvis af trafikuheld som overlæge ved Ulykkes Analyse Gruppen på Odense Universitetshospital. Lars Binderup Larsen er også medlem af Havarikommissionen for vejtrafikulykker.

Der er altså en risiko for, at airbaggen ikke når at blive udløst i et uheld (se et eksempel her). Det betyder dog ikke, at Lars Binderup Larsen fraråder folk at bruge Hövding, understreger han.

- Hvis man ikke har lyst til at bruge en almindelig hjelm, fordi den ødelægger frisuren, så er det godt at bruge en Hövding. Men det ville nok stadigvæk være det umiddelbart bedste valg at tage en standard hjelm, siger han.

Carl kører med en almindelig cykelhjelm i dag

Det valg har Carl Lindahl taget, efter at hans Hövding ikke blev udløst, da han kørte frontalt sammen med en cyklist.

Har du oplevet det samme som Carl? Hvis du også har oplevet, at din Hövding-airbag ikke virker, vil vi meget gerne høre din historie. Skriv en mail til CATL@dr.dk

- Jeg tror, Hövding kan være en sikker hjelm, når den virker, men hvis den kun virker i visse situationer, så er den ikke mere sikker. Så jeg er tilbage til en traditionel hjelm, siger han.